RESOLUCIÓN do 6 de marzo de 2014, da Dirección Xeral de Traballo e Economía Social, pola que se ordena o rexistro, depósito e publicación, no Diario Oficial de Galicia, do acordo da Comisión Mixta do Convenio colectivo de Autoestradas de Galicia, Autopistas de Galicia, Concesionaria de la Xunta de Galicia, S.A., relativo á aprobación das táboas salariais para o ano 2013.
Consellería de Traballo e Benestar — III. Outras disposicións — 26/03/2014

Visto o acordo polo que se aproban as táboas salariais para o ano 2013, que subscribiu a Comisión Mixta do Convenio colectivo de Autoestradas de Galicia, Autopistas de Galicia, Concesionaria de la Xunta de Galicia, S.A. (código 82000512011999), na reunión que tivo lugar o 3 de marzo de 2014, e de conformidade co disposto no artigo 90.2 e 3 do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo.
Esta Dirección Xeral de Traballo e Economía Social
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante a Orde do 29 de outubro de 2010 (DOG nº 222, do 18 de novembro).
Segundo. Dispor a súa publicación no Diario Oficial de Galicia.
Santiago de Compostela, 6 de marzo de 2014
Ás 10.30 horas do día 3 de marzo de 2014, iníciase unha sesión da Comisión Mixta do Convenio colectivo de Autoestradas de Galicia, S.A. nas oficinas centrais da compañía, sitas na r/ Alfredo Vicenti, 13, A Coruña.
En virtude da redacción dos artigos 6, 21 e 24 do Convenio colectivo de ámbito interprovincial de Autoestradas de Galicia, Autopistas de Galicia, Concesionaria de la Xunta de Galicia, S.A., 2011-2014 (A15508856), código de convenio 82000512011999 (en adiante o Convenio), recoñecéndose mutuamente capacidade e lexitimación suficiente, as partes que máis abaixo se relacionan deciden aprobar por unanimidade os seguintes acordos:
Primeiro. Unha vez publicado polo Instituto Nacional de Estatística o índice de prezos de consumo (IPC) establecido o 31 de decembro de 2013 (0,3 %) e en aplicación do previsto nos artigos 21, letra B), e 25, procédese á actualización dos importes que configuran as táboas salariais, de complemento nocturno e de complemento de festivos vixentes, con efectos desde o 1 de xaneiro de 2013 ata o 31 de decembro de 2013. A dita actualización será do 0,285 %, correspóndese co 95 % do IPC do ano 2013 e será de aplicación a todos e a cada un dos traballadores de Autoestradas de Galicia, S.A., de acordo co previsto no artigo 2 do Convenio. Estarán constituídos polos conceptos, valores e importes que a continuación se relacionan:
A continuación preséntase unha táboa de correspondencia entre as antigas categorías profesionais e os novos niveis que se asignan a cada unha delas dentro do grupo profesional en que se integran:
Artigo 3
En aplicación do artigo 25 do Convenio, a liquidación de atrasos correspondentes ao exercicio 2013 deberá ser aboada nunha soa paga durante o primeiro trimestre do exercicio inmediatamente posterior ao de revisión salarial, isto é, antes do 31 de marzo de 2013.
Disposición derradeira
En aplicación do Real decreto 1040/1981, artigo 2, letra E, acórdase apoderar o secretario da Comisión Mixta, Fco. Javier Fernández Andrade, para que proceda á notificación inmediata do contido da presente acta á autoridade laboral competente, para os efectos legais oportunos.
Sen outros asuntos que tratar, lévantase a sesión ás 10.30 horas.